Elbląg
        
         (by og elv i Polen)
Store norske leksikon,Geografi,Verdens geografi,Europa,Polens geografi
Elbląg er en by i Polen, tidligere Øst-Preussen, ved elven Elbląg. Byen er 18 kilometer fra munningen i Zalew-Wiślany (Frisches Haff); 55 kilometer sørøst for Gdansk og 92 kilometer sørvest for administrasjonssenteret i den russiske enklaven Kaliningrad. Elbląg har 118 582 innbyggere (2020).
Byen er en elvehavn og et jernbaneknutepunkt. I november 2019 ble det inngått en kontrakt mellom havnekontoret i Gdynia og et polsk-belgisk konsortium om bygging av en kanal på én kilometer og en dybde på fem meter fra Elbląg til Østersjøen. Viktige næringsvirksomheter i Elbląg er maskin-, beklednings- og treindustri. Fra Elbląg er det jernbaneforbindelse til Malbork og Gdansk og til Kaliningrad via den polske byen Braniewo, seks kilometer vest grensen til Russland. Historie Elbląg, som ble anlagt i 1237 rundt en av Den tyske ordens borger, ble senere en viktig handels- og skipsfartsby og hansestad. Fra 1454 var Elbląg fristad under Polen. På 1600-tallet ble byen den viktigste østersjøhavn for handelen på England.I periodene 1626–1636 og 1655–1660 ble byen besatt av svenskene. Ved Polens første deling i 1772 kom Elbląg under Preussen. Størstedelen av byen ødelagt under andre verdenskrig i 1944. Fra 1945 ble Elbląg igjen polsk. Les mer i Store norske leksikon Polens historie Polen